अन्ना हजारे के मसले पर राष्ट्रपति से मिले प्रधानमंत्री  
प्रधानमंत्री मनमोहन सिंह ने शुक्रवार को राष्ट्रपति प्रतिभा पाटिल से मुलाकात की और उन्हें पूरे प्रकरण पर सरकार की स्थिति से अवगत कराया।
सख्त लोकपाल विधेयक की मांग को लेकर आमरण अनशन पर बैठे गांधीवादी अन्ना हजारे को मिल रहे देशव्यापी समर्थन के बीच प्रधानमंत्री मनमोहन सिंह ने शुक्रवार को राष्ट्रपति प्रतिभा पाटिल से मुलाकात की और उन्हें पूरे प्रकरण पर सरकार की स्थिति से अवगत कराया।उन्होंने बताया कि भ्रष्टाचार विरोधी विधेयक तैयार करने में जनता की भागीदारी सुनिश्चित करने की सामाजिक संगठनों के कार्यकर्ताओं की मांग पर जो भी मतभेद हैं, उन्हें दूर करने के लिए सरकार 'सभी प्रयास' रही है।  एक विज्ञप्ति के अनुसार राष्ट्रपति और प्रधानमंत्री की मुलाकात 35 मिनट तक हुई। इस बीच उन्होंने मॉरिशस के राष्ट्रपति की आगामी भारत यात्रा सहित राष्ट्रीय और अंतरराष्ट्रीय महत्व के कई मुद्दों पर चर्चा की।  विज्ञप्ति के अनुसार प्रधानमंत्री ने प्रस्तावित लोकपाल विधेयक पर सामाजिक संगठनों के साथ मतभेद को दूर करने के लिए किए जा रहे सरकारी प्रयासों के बारे में राष्ट्रपति को जानकारी दी।